PATVIRTINTA

 Radviliškio rajono visuomenės sveikatos

 biuro direktoriaus 2019 m. balandžio 16 d.

 įsakymu Nr. V-

 **KONKURSO**

 **,,SVEIKIAUSIAS VADOVAS 2019“**

 **NUOSTATAI**

1. **BENDROJI DALIS**

1. Radviliškio rajono konkurso „Sveikiausias vadovas 2019“ (toliau – Konkursas) nuostatai reglamentuoja konkurso tikslus, dalyvius, organizavimą, vertinimą, apdovanojimus ir baigiamąsias nuostatas.

2. Konkurso tikslas – formuoti teigiamą požiūrį į sveiką gyvenseną, skatinant rajono įstaigų/įmonių vadovus savo pavyzdžiu skleisti sveiko gyvenimo būdo idėjas kolegoms, išrinkti ir apdovanoti skatinamaisiais prizais pasiūlytus įstaigų/įmonių bendruomenių kandidatus.

**II. KONKURSO ORGANIZATORIAI**

3. Konkursą organizuoja Radviliškio rajono visuomenės sveikatos biuras, Radvilų g. 17, Radviliškis; tel. (8 422) 50148; el. p. radviliskis@radviliskisvsb.lt

**III. DALYVIAI**

4. Konkurse gali dalyvauti Radviliškio rajono įstaigų/įmonių bendruomenės darbuotojai, kandidatais į apdovanojimus renkami įstaigų/įmonių vadovai.

**IV. KONKURSO REIKALAVIMAI IR VERTINIMAS**

5. Radviliškio rajono įstaigos/įmonės vadovą nominacijai ,,Sveikiausias vadovas 2019“ gali rekomenduoti įstaigų/įmonių bendruomenės nariai: darbuotojai. Rekomenduojamą kandidatą reikia apibūdinti, įvardinant jo indėlį į sveiko gyvenimo būdo propagavimą savo asmeninėje bei darbinėje aplinkoje, rodant asmeninį pavyzdį kitiems. Aprašymą pateikti laisva forma iki 300 simbolių.

6. Pateiktus vadovų aprašymus vertina Radviliškio rajono visuomenės sveikatos biuro sudaryta vertinimo komisija.

**V. KONKURSO ORGANIZAVIMAS**

7. Konkursas vyks **nuo** **2019 m. rugsėjo 11 d. iki 2019 m. spalio 16 d.**

8.Vadovų aprašymus siųsti iki **2019 m. spalio 10 d.,** el. paštu ***g.balinskiene@radviliskisvsb.lt******.***

9. Informaciją apie konkursą teikia Radviliškio rajono visuomenės sveikatos biuro visuomenės stiprinimo specialistė Goda Balinskienė tel.: 8 631 12054, 8 422 50148.

**VI. BAIGIAMOSIOS NUOSTATOS**

10. Konkurso nugalėtojai bus apdovanoti diplomais ir prizais.